بقلم الشاعر نجيب داود
يا ابن بيت كبير عالي الشان
اللي تحت سقفو ترعرع الإيمان
يا ابن بيت المكرمي والجود
كنت بحياتك للإبا عنوان
بقلوبنا باقي كنز مرصود
يا جان يا أطيب قلب يا جان
عيمار ام الكرم والعنقود
بتبكي عليك بدمعة الأحزان
انت الصحافي الأول المعدود
بالثقه والعلم والوجدان
لليوم صوت المغترب موجود
ومكتوب بحروفو إسم لبنان
وعطيت فوق الحد والمجهود
من تضحياتك شمعة التحنان
وبالأدب كنت تحرك الجلمود
من كلامك الكلُّو دهب رنّان
وتسجد تصلي لربنا المعبود
بإيمان منُّو تنوِّر الإنسان
ومين البينسى بيّك المشهود
لمواقفو بالعلم وين ما كان
المرحوم أسعد كلما منعود
نتذكرو بتتمجَّد الأزمان
ومنصير نبكي عا كنز مفقود
وعالزهرة اللي تركت البستان
وبرثيك يا جان بقلب مكمود
ونهدات منها تشلَّع الصوان
انت الكنت بالعبقريي تجود
وقدمت قلبك للأدب قربان
خالد انت زدت الخلود خلود
ولا الفنا همك ولا الأكفان
وبيضل صوت المغترب نمرود
كلما سمعنا صوت نتذكر
صوتك يا جان ويا ابن سمعان